CELEX: 32020D0452
Language: bg
Date: 2020-03-26 00:00:00
Title: Решение за изпълнение (ЕС) 2020/452 на Комисията от 26 март 2020 година за изменение на Решение за изпълнение (ЕС) 2019/570 във връзка със способностите, създадени в отговор на рискове с малка вероятност, но със значими последици (нотифицирано под номер С(2020) 2011) (Текст от значение за ЕИП)

27.3.2020   
               
               
                  BG
               
               
                  Официален вестник на Европейския съюз
               
               
                  LI 94/1
               
            
         РЕШЕНИЕ ЗА ИЗПЪЛНЕНИЕ (ЕС) 2020/452 НА КОМИСИЯТА
         от 26 март 2020 година
         за изменение на Решение за изпълнение (ЕС) 2019/570 във връзка със способностите, създадени в отговор на рискове с малка вероятност, но със значими последици
         
            
               (нотифицирано под номер С(2020) 2011)
            
         
         (Текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Решение № 1313/2013/ЕС на Европейския парламент и на Съвета от 17 декември 2013 г. относно Механизъм за гражданска защита на Съюза (1), и по-специално член 32, параграф 1, буква за) от него,
         като има предвид, че:
         
                     (1)
                  
                  
                     Решение № 1313/2013/ЕС определя правната уредба на rescEU. Програмата rescEU представлява резерв от способности за реагиране на равнището на Съюза с цел предоставянето на помощ в извънредни ситуации, при които цялостните налични способности на национално равнище и способностите, предоставени от държавите членки в рамките на Европейския резерв за гражданска защита, не са в състояние да гарантират ефективна реакция при природни и причинени от човека бедствия.
                  
               
                     (2)
                  
                  
                     Решение за изпълнение (ЕС) 2019/570 на Комисията (2) определя състава на rescEU по отношение на способностите и изискванията за качество. Понастоящем rescEU се състои от способности за гасене на горски пожари от въздуха, способности за медицинска евакуация по въздуха, способности за осигуряване на екип за спешна медицинска помощ и способности за съставяне на медицински резерв.
                  
               
                     (3)
                  
                  
                     Член 21, параграф 4 от Решение № 1313/2013/ЕС предвижда възможността за създаване на способности на rescEU за реагиране при рискове с малка вероятност, но със значими последици. За да се създадат тези способности, в настоящото решение следва да се определят категориите рискове с малка вероятност, но със значими последици, като се вземат под внимание възможните сценарии за такива рискове.
                  
               
                     (4)
                  
                  
                     Способностите на rescEU за реагиране при рискове с малка вероятност, но със значими последици, следва да се финансират изцяло от Съюза поради тясно специализирания им характер, големите разходи и недостига на равнището на Съюза. В съответствие с член 21, параграф 4 и член 23, параграф 4б от Решение № 1313/2013/ЕС, по отношение на тези способности финансовото подпомагане от Съюза следва да покрива всички разходи, необходими за гарантирането на наличността и разполагането, и всички оперативни разходи в случай на разполагане по линия на Механизма на Съюза.
                  
               
                     (5)
                  
                  
                     При определянето на способност като част от rescEU посредством актове за изпълнение Комисията следва да прецени дали дадена способност отговаря на рискове с малка вероятност, но със значими последици.
                  
               
                     (6)
                  
                  
                     Идентифицирането на способности за реагиране при рискове с малка вероятност, но със значими последици, следва да се основава на стратегическото им значение и да се извършва по прозрачен начин и в тясно сътрудничество с държавите членки.
                  
               
                     (7)
                  
                  
                     За реагиране при рискове с малка вероятност, но със значими последици, като широкомащабна биологична атака или епидемия с множество болни от силно заразно заболяване, но не само, следва да се използват способностите за медицинска евакуация на пациенти със силно заразни заболявания (Medevac HID), способностите за медицинска евакуация по въздуха за пострадалите при бедствие и екипът за спешна медицинска помощ тип 3 (EMT-3). Също така способностите за съставяне на медицински резерв следва да бъдат използвани при продължителни сериозни трансгранични здравни заплахи, които поради своя мащаб и сложност могат да прекъснат предоставянето на социални услуги, услуги, свързани с околната среда, икономически услуги и услуги в сферата на общественото здравеопазване.
                  
               
                     (8)
                  
                  
                     С оглед на спешната ситуация, свързана с COVID-19, тъй като е необходимо бързо да се създаде общ европейски резерв, който да може да подпомага държавите членки при предприемането на ответни мерки, по отношение на способностите за съставяне на медицински резерв в rescEU следва да се приложи обратно действие от датата на определянето им като способност в rescEU с Решение за изпълнение (ЕС) 2020/414 на Комисията (3).
                  
               
                     (9)
                  
                  
                     Поради това Решение за изпълнение (ЕС) 2019/570 следва да бъде съответно изменено.
                  
               
                     (10)
                  
                  
                     Мерките, предвидени в настоящото решение, са в съответствие със становището на комитета, посочен в член 33, параграф 1 от Решение № 1313/2013/ЕС,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение за изпълнение (ЕС) 2019/570 се изменя, както следва:
            
                        1)
                     
                     
                        член 1 се изменя, както следва:
                        
                                    а)
                                 
                                 
                                    буква д) се заменя със следното:
                                    
                                                „д)
                                             
                                             
                                                общите прогнозни разходи за способности на rescEU за съставянето на медицински резерв;“
                                             
                                          
                              
                                    б)
                                 
                                 
                                    добавят се следните букви е) и ж):
                                    
                                                „е)
                                             
                                             
                                                категориите рискове с малка вероятност, но със значими последици;
                                             
                                          
                                                ж)
                                             
                                             
                                                способностите на rescEU за реагиране при рискове с малка вероятност, но със значими последици.“;
                                             
                                          
                              
                  
                        2)
                     
                     
                        вмъкват се следните членове:
                        
                           „Член 3г
                           
                           Категории рискове с малка вероятност, но със значими последици
                           За целите на създаването на способности на rescEU за реагиране при рискове с малка вероятност, но със значими последици Комисията взема под внимание следното:
                           
                                       а)
                                    
                                    
                                       непредсказуемостта или извънредния характер на бедствието;
                                    
                                 
                                       б)
                                    
                                    
                                       мащаба на бедствието, включително големия брой пострадали, големия брой загинали и масово разселване;
                                    
                                 
                                       в)
                                    
                                    
                                       проточилата се продължителност на бедствието;
                                    
                                 
                                       г)
                                    
                                    
                                       сложността на бедствието;
                                    
                                 
                                       д)
                                    
                                    
                                       потенциалната опасност от сериозни смущения във функционирането на управлението на национално равнище, в това число предоставянето на социални услуги, на услуги, свързани с околната среда, на икономически услуги и на услуги в сферата на общественото здравеопазване, или от нарушаване на критична инфраструктура съгласно определението в член 2, буква а) от Директива 2008/114/ЕО на Съвета (*1);
                                    
                                 
                                       е)
                                    
                                    
                                       географския мащаб, включително потенциала за разпространение на въздействието отвъд границите;
                                    
                                 
                                       ж)
                                    
                                    
                                       други фактори, като пълното задействане на интегрираните договорености на Съвета за реакция на политическо равнище при кризи или позоваването на клаузата за солидарност съгласно член 222 от Договора за функционирането на Европейския съюз.
                                    
                                 
                        
                           Член 3д
                           Способности на rescEU за реагиране при рискове с малка вероятност, но със значими последици
                           
                              1.   За целите на реагиране при рискове с малка вероятност, но със значими последици се създават способности, съответстващи на събития, които спадат към поне две от категориите, посочени в член 3г.
                           
                           
                              2.   За всяка определена способност на rescEU съгласно член 2, параграф 2 Комисията трябва да прецени дали такава може да бъде създадена за реагиране при рискове с малка вероятност, но със значими последици.
                           
                           
                              3.   Способностите на rescEU, посочени в член 2, параграф 2, букви в), г), д) и е), се създават с цел реагиране при рискове с малка вероятност, но със значими последици. Всички разходи, необходими за гарантирането на тяхната наличност и разполагане, се покриват чрез финансово подпомагане от Съюза в съответствие с член 21, параграф 4 от Решение № 1313/2013/ЕС.
                           
                           
                              4.   Когато се извършва разполагане на способностите на rescEU, посочени в член 2, параграф 2, букви в), г), д) и е), съгласно Механизма на Съюза, финансовото подпомагане от Съюза покрива 100 % от оперативните разходи в съответствие с член 23, параграф 4б от Решение № 1313/2013/ЕС.
                           
                        
                        
                           (*1)  Директива 2008/114/ЕО на Съвета от 8 декември 2008 г. относно установяването и означаването на европейски критични инфраструктури и оценката на необходимостта от подобряване на тяхната защита (OB L 345, 23.12.2008 г., стр. 75).“"
                        
                     
                  
         
            Член 2
            Адресати
            Адресати на настоящото решение са държавите членки.
            То се прилага от 19 март 2020 г.
         
         
            Съставено в Брюксел на 26 март 2020 година.
            
               
                  За Комисията
               
               Janez LENARČIČ
               
                  Член на Комисията
               
            
         
         
            (1)  OВ L 347, 20.12.2013 г., стр. 924.
         
            (2)  Решение за изпълнение (ЕС) 2019/570 на Комисията от 8 април 2019 г. за определяне на правилата за изпълнение на Решение № 1313/2013/ЕС на Европейския парламент и на Съвета по отношение на способностите на rescEU и за изменение на Решение за изпълнение 2014/762/ЕС на Комисията (ОВ L 99, 10.4.2019 г., стр. 41).
         
            (3)  Решение за изпълнение (ЕС) 2020/414 на Комисията от 19 март 2020 г. за изменение на Решение за изпълнение (EС) 2019/570 по отношение на способностите на rescEU за съставяне на медицински резерв (OВ L 82I, 19.3.2020 г., стр. 1).